১৩৫ পাউন্ড পাঁউরুটি তৈরি করতে লাগে ৩৫ কেজি ময়দা। ১৮০০ গ্রাম চিনি। ৫০০ গ্রাম নুন। ১৫০ গ্রাম ভোজ্য তেল। অল্প ইস্ট-সহ অন্যান্য রাসায়নিক এবং সাড়ে ২৩ লিটার জল। বেকারি মালিকরা বলছেন, গত তিন-চার মাসের মধ্যে জল ছাড়া সব কাঁচামালেরই দাম বেড়েছে। তাই পাঁউরুটির দাম না বাড়িয়ে উপায় নেই। বেকারি মালিকদের সংগঠনের সভাপতি ইদ্রিশ আলির দাবি, সাধারণ মানুষের কথা মাথায় রেখে তাঁরা যতটা কম সম্ভব দাম বাড়াচ্ছেন। পাঁউরুটি ছাড়া অন্যান্য বেকারির জিনিসেরও দাম বাড়ছে। ২০১৩ সালের সেপ্টেম্বরে শেষ রাজ্যে পাঁউরুটির দাম বেড়েছিল।